Монголын Ардчилсан Нам
Ардчилсан Нам нь Монголын улс төрийн намуудын нэг. Өдгөөгийн Ардчилсан нам нь 2000 оны 12 сарын 6-нд Үндэсний Ардчилсан Нам, Социал-Демократ Нам, Шашинтны Ардчилсан Нам, Уламжлал Сэргэн Мандлын Нам, хуучин Ардчилсан Нам, Уламжлалын нэгдсэн намын нэг хэсэг гэсэн улс төрийн 6 хүчний нэгдлийн үр дүнд байгуулагдсан.

Түүх
1989 оны 11 дүгээр сарын сүүлчээр Улаанбаатар хотод болсон залуу уран бүтээлчдийн улсын хоёрдугаар зөвлөгөөнд оролцсон уран бүтээлч залуу сэхээтнүүд тухайн үед нийгэмд хуримтлагдсан бэрхшээл, зөрчлийг илэн далангүй илчилж, эрх баригчдын алгуур, идэвхгүй үйл ажиллагааг хурцаар шүүмжилсэн. Тус зөвлөлгөөнд оролцсон хэсэг залуучууд өөрчлөлт, шинэчлэлийг түргэтгэхэд тус дөхөм үзүүлэх зорилготой улс төрийн байгууллага үүсгэн тэрлэх болсноо мэдэгдэж, Монголын ардчилсан холбоог байгуулав. Ардчилсан холбоо 1990 оны 2 дугаар сарын 18-нд анхдугаар их хурлаа хийж, Монголын Ардчилсан Нам /МоАН/ байгуулах шийдвэр гаргав. 1990 оны 4 дүгээр сарын 8-9 нд МоАН-ын их хурал болж, намынхаа дүрмийг баталж, намын Ерөнхий зохицуулагчаар Э.Бат-Үүлийг сонгон баталж, 1990 оны 5 дугаар сард БНМАУ-ын Дээд шүүхэд хууль ёсоор бүртгүүлсэн. Ийнхүү МоАн байгуулагдсан нь ардчиллыг жинхэнэ ёсоор хэрэгжүүлэх олон намын тогтолцооны эх суурийг бүрдүүлж, Монгол Улсын хөгжлийн шинэ сонголтын эхлэлийг тавьсан түүхэн ач холбогдол бүхий үйл явдал болов.

2000 онд Монголын Ардчилсан Нам, Монголын Үндэсний Ардчилсан Нам, Монголын Социал Демократ Нам, Монголын Сэргэн Мандлын Нам, Монголын Шашинтны Ардчилсан Нам нэгдэж “Ардчилсан нам” болсон. Тус нам 1992-1996 онд “Ардчилсан холбоо эвсэл” байгуулан ажиллаж, 1996-2000, 2012-2016 онд УИХ-д олонх болон засгийн эрх барьж байв.МонголАрдчилсан нам

Дарга нар
Дамбийн Дорлигжав (2000-2002)
Мэндсайханы Энхсайхан (2002-2005)
Раднаасүмбэрэлийн Гончигдорж (2005-2006)
Цахиагийн Элбэгдорж (2006-2008)
Норовын Алтанхуяг (2008 - 2014)
Зандаахүүгийн Энхболд (2015 - 2017)
Содномзундуйн Эрдэнэ (2017-2020)

2020 оноос хойш намын даргын бүртгэлийн маргаан үргэлжилж буй. 2020 оны УИХ-ын сонгуульд ялагдсаны дараа С.Эрдэнэ намын тамгыг дэд дарга Ц.Туваанд хүлээлгэж өгсөн ч хожим маргаан үүссэнээр 2021 онд хоёр хэсэг болон тус тусдаа даргын сонгууль зохион байгуулж, нэг хэсэг нь Одонгийн Цогтгэрэл, нөгөө хэсэг нь Майнбаярын Тулгатыг даргаар сонгосон ч Дээд Шүүх аль алиныг нь бүртгэн аваагүй. 2022 онд Одонгийн Цогтгэрэлийг даргаар сонгосон хэсэг нь дахин сунгаа зохион байгуулж, Халмтаагийн Баттулгыг даргаар сонгожээ.

Мөн үзэх
Монгол Улс
Монголын улс төрийн намууд

Эшлэл

 
Ардчилсан Нам
Ангилал:Консерватив нам
Ангилал:Либерал нам
Ангилал:2000 онд үүсгэн байгуулагдсан


when did the democratic party of mongolia merge
Answer: 2000